KUMITAT PERMANENTI GĦALL-ISTANDARDS FIL-ĦAJJA PUBBLIKA

(Rapport Uffiċjali u Rivedut)

Laqgħa Nru 14

It-Tlieta, 5 ta' Jannar 2021

Stampat fl-Uffiċċju tal-Iskrivan

Prezz €2.50

Laqgħa Nru 14

It-Tlieta, 5 ta' Jannar 2021

Il-Kumitat iltaqa' fil-Parlament, il-Belt Valletta, fit-8.34 a.m.

L-ISPEAKER(Onor. Anġlu Farrugia): Hemm korrezzjonijiet għall-Minuti?

L-Onor.

KAROL AQUILINA: Sur President, rigward il-Minuti, qed nara li hemm parti fil-tielet paġna, fit-tieni paragrafu fit-tieni sentenza, li tgħid, u nikkwota:

"L-Onor.

Aquilina ppropona wkoll li dakinhar id-diskussjoni tal-Kumitat tkun limitata għall-pubblikazzjoni tar-rapport, u li fil-laqgħa li jmiss jiġi mistieden il-Kummissarju għall-iStandards ..."

Jien ma pproponejtx hekk.

Jien ipproponejt li l-Kumitat jippubblika r-rapport f'dik is-seduta partikolari, imbagħad fil-laqgħa ta' wara, ġaladarba r-rapport ikun pubbliku, l-laqgħa ma ssirx in camera, imma jiġi mistieden il-Kummissarju u wara ssir id-diskussjoni.

L-ISPEAKER: Kollox sew.

Nirranġaw il-minuti f'dan is-sens.

EDWARD ZAMMIT LEWIS (Ministru għall-Ġustizzja, l-Ugwaljanza u l-Governanza): Nista' nikkonferma.

KAROL AQUILINA: Konna qed noħolqu sitwazzjoni fejn għandna rapport, jiġi l-Kummissarju jispjega, imbagħad dik l-ispjega, għax tkun saret in camera, ma ssirx pubblika.

L-ISPEAKER: Tista' tikkwotalna eżatt sabiex nirranġawha?

KAROL AQUILINA: Hawnhekk qed tgħid li l-Onor.

Karol Aquilina ppropona li dakinhar tad-diskussjoni l-ewwel jiddiskuti r-rapport.

Le, l-ewwel jiġi l-Kummissarju, jispjega hu, u mbagħad il-Kumitat jiddiskuti.

L-ISPEAKER: Il-Kumitat jaqbel li, minflok il-paragrafu:

"L-Onor.

Karol Aquilina ppropona li r-rapport inkwistjoni jkun ippubblikat b'mod immedjat u li d-diskussjoni dwaru ssir fil-miftuħ.

L-Onor.

Aquilina ppropona wkoll li dakinhar id-diskussjoni tal-Kumitat tkun limitata għall-pubblikazzjoni tar-rapport u li fil-laqgħa li jmiss jiġi mistieden il-Kummissarju għall-iStandards fil-Ħajja Pubblika sabiex jispjega r-rapport tiegħu."

jidħol dan li ġej:

"L-Onor.

L-Onor.

Aquilina ppropona wkoll li dakinhar il-Kumitat għandu jiddeċiedi dwar il-pubblikazzjoni tar-rapport u li fil-laqgħa li jmiss jiġi mistieden il-Kummissarju għall-iStandards fil-Ħajja Pubblika sabiex jispjega r-rapport tiegħu."?

IlMinuti talLaqgħa Nru 15, li saret fl1 ta' Marzu 2021, kif emendati, ġew ikkonfermati.

L-ISPEAKER: Fil-folder li għandkom quddiemkom hemm dawn id-dokumenti:

50 - Ruling tas-Sedja mogħti fis-Seduta 413 tal-11 ta' Jannar 2021, mitlub f'dan il-Kumitat dwar l-applikabilità ta' Artiklu 28 tal-Att dwar l-iStandards fil-Ħajja Pubblika, rigwardanti r-rapport dwar Investigazzjoni mill-Kummissarju għall-iStandards fil-Ħajja Pubblika dwar ilment tas-Sur Carmel Cacopardo dwar Abbuż ta' Poter fil-Ħatra tal-eks-Ministru Konrad Mizzi bħala konsulent mal-Awtorità tat-Turiżmu ta' Malta (Każ K/022);

Dok.51 - Mozzjoni 459 – Mozzjoni Privata mressqa mill-Onor.

Karol Aquilina u l-Onor.

Carmelo Mifsud Bonnici dwar kontestazzjoni tar-ruling mogħti fis-Seduta 413 tal-11 ta' Jannar 2021 (Dok.

Dok.52 - Rapport dwar Investigazzjoni mill-Kummissarju għall-iStandards fil-Ħajja Pubblika K/034 wara lment mis-Sur Carmel Cacopardo dwar Allegazzjoni ta' klijenteliżmu fl-ingaġġ tal-avukat Dr Cheryl Azzopardi bħala konsulent legali, datat 22 ta' Jannar 2021, li ġie mqassam lill-Membri tal-Kumitat dakinhar stess li ġie mibgħut mill-Kummissarju;

Dok.53 - Rapport dwar Investigazzjoni mill-Kummissarju għall-iStandards fil-Ħajja Pubblika K/030 wara lment mill-Prof.

Kevin Cassar dwar Partisan content in press statement issued by Minister Silvio Schembri through the Department of Information, datat 25 ta' Jannar 2021, li ġie mqassam lill-Membri tal-Kumitat dakinhar stess li ġie mibgħut mill-Kummissarju;

Dok.54 Rapport dwar Investigazzjoni mill-Kummissarju għall-iStandards fil-Ħajja Pubblika K/029 wara lment mis-Sur Denis Tanti dwar Allegazzjoni ta' nuqqas ta' osservanza ta' miżura maħsuba biex tnaqqas ir-riskju tat-tixrid tal-coronavirus, datat 18 ta' Frar 2021, li ġie mqassam lill-Membri tal-Kumitat dakinhar stess li ġie mibgħut mill-Kummissarju;

Dok.55 - Rapport dwar Investigazzjoni mill-Kummissarju għall-iStandards fil-Ħajja Pubblika K/017, datat 11 ta' Frar 2021, li ġie mqassam lill-Membri tal-Kumitat dakinhar stess li ġie mibgħut mill-Kummissarju u li, f'dan l-istadju, ma hux wieħed pubbliku;

Dok.56 - Ruling tas-Sedja mogħti fis-Seduta 434 tat-2 ta' Marzu 2021, mitlub fil-laqgħa li għaddiet ta' dan il-Kumitat, dwar, fost affarijiet oħra, il-mansjoni tal-Kummissarju għall-iStandards fil-Ħajja Pubblika rigwardanti r-rapport dwar il-Każ K/017;

Dok.57 - Mozzjoni 494 – Mozzjoni Privata mressqa mill-Onor.

Karol Aquilina u l-Onor.

Therese Comodini Cachia dwar kontestazzjoni tar-ruling mogħti fis-Seduta 434 tat-2 ta' Marzu 2021 (Dok.

Dok.58 - Rapport dwar Investigazzjoni mill-Kummissarju għall-iStandards fil-Ħajja Pubblika K/028, datat 17 ta' Marzu 2021, li ġie mqassam lill-Membri tal-Kumitat dakinhar stess li ġie mibgħut mill-Kummissarju u li, f'dan l-istadju, ma hux wieħed pubbliku;

Glenn Bedingfield li issa huwa membru.

Nirringrazzja lill-Ministru Byron Camilleri li għamel ix-xogħol qablu.

RAPPORT DWAR INVESTIGAZZJONI MILL-KUMMISSARJU GĦALL-iSTANDARDS FIL-ĦAJJA PUBBLIKA - (KAŻ K/028)

KAROL AQUILINA: Skużani.

Sur President, jien u l-Onor.

Therese Comodini Cachia għandna Mozzjoni.

L-ISPEAKER: Agħtihieli.

(Interruzzjonijiet) L-Onor.

GLENN BEDINGFIELD: Sur President, minn hawnhekk ma kontx nistenna lill-Onor.

Aquilina jiġi għal dan il-Kumitat.

GLENN BEDINGFIELD: L-ilment li dan il-Kumitat irid jgħaddi ġudizzju fuqu – għax hawnhekk għalhekk qegħdin, biex ngħaddu ġudizzju fuq dan ir-rapport tal-Kummissarju – sar minn ħu l-Onor.

Għalhekk naħseb li dan jikkostitwixxi konflitt ta' interess.

Naħseb li se mai għandu jirtira u jkun hawn deputat ieħor tal-Oppożizzjoni li jieħu postu.

Qed nitlob li l-Onor.

Aquilina jirrikuża ruħu.

Mhux qed ngħid li ma niddiskutux dan ir-rapport, imma tal-inqas jirrikuża ruħu u jkun appuntat membru ieħor tal-Oppożizzjoni minfloku.

KAROL AQUILINA: Sur President, l-ewwel nett, l-ilment ma sarx minn ħija imma sar mill-għaqda Repubblika.

KAROL AQUILINA: Jiġifieri ma sarx minn ħija.

Jien rajt il-Kodiċi ta' Etika wkoll li aħna marbutin bih bħala membri parlamentari.

Nista' niddikjara li m'għandi ebda kunflitt ta' interess u ma għandi l-ebda raġuni għalfejn nirrikuża ruħi minn dan il-każ.

EDWARD ZAMMIT LEWIS (IlMinistru għallĠustizzja, lUgwaljanza u lGovernanza): Ma rridx inkun kontroversjali, però s-sitwazzjoni mhijiex feliċi.

Hawnhekk hawn firma … (Interruzzjonijiet)

GLENN BEDINGFIELD: Irridu niġġudikaw.

Inti se tiġġudika xi ħaġa li tana ħuk.

L-ISPEAKER: Ħu paċenzja.

Wieħed wieħed.

Kieku fl-atti ffirmat oħti, jiena kont nitlob li niġi sostitwit.

Jiena mhux qed nifta' dell fuq l-Onor.

Jien qed ngħid li għall-buon prosegwiment, ma naħsibx li hija feliċi s-sitwazzjoni.

L-ISPEAKER: L-Onor.

THERESE COMODINI CACHIA: Sur President, rigward il-frivolità li niġu f'dan il-Kumitat biha, hawnhekk għandi żewġ deputati li mhumiex se jiddejqu jiġġudikaw fuq kollega tagħhom.

Ir-rapport huwa fuq kollega tagħhom u mhumiex se jiddejqu jiġġudikaw.

It-tieni punt huwa li jekk hawn ġew se joqogħdu jitqajmu każi ta' kunflitt ta' interess f'xi deputat għax ġej minn familja ta' integrità, allura vera qed niżolqu fin-niexef.

GLENN BEDINGFIELD: Mhijiex kwestjoni ta' integrità.

THERESE COMODINI CACHIA: Dak mhuwiex kunflitt ta' interess.

Hawn għandek rapport li nbeda fuq ilment ta' persuna li inti għandek xi konnessjoni miegħu.

Hawnhekk m'aħniex qed niddiskutu l-ilment, imma qegħdin niddiskutu r-rapport.

GLENN BEDINGFIELD: Qed niġġudikaw ir-rapport u mhux niddiskutuh.

THERESE COMODINI CACHIA: Hawnhekk qed niġu biex niddiskutu x-xogħol li jkun wettaq il-Kummissarju għall-iStandards, ir-rapport tiegħu, mhux l-ilment.

EDWARD ZAMMIT LEWIS: Niddeċiedu wkoll.

THERESE COMODINI CACHIA: Niddeċiedu fuq ir-rapport tal-Kummissarju u mhux fuq ir-rapport ta' min jagħmel l-ilment.

Seta' kien l-iktar persuna kriminali fid-dinja li għamel ir-rapport, għax xorta aħna niġu hawnhekk biex niġġudikaw mhux lil min jagħmel l-ilment, imma r-rapport li jwettaq il-Kummissarju.

KAROL AQUILINA: Sur President, jien irrid nikkonferma wkoll li l-ewwel nett jien lanqas biss kont naf li sar dan l-ilment.

Sirt naf xħin irċevejt ir-rapport tal-Kummissarju.

EDWARD ZAMMIT LEWIS: Lanqas ma rrid nidħol fiha.

(Interruzzjonijiet)

L-ISPEAKER: Jimporta nidħol, jekk jogħġbok?

GLENN BEDINGFIELD: Sur President, ninsistu li jibagħtu deputat ieħor.

EDWARD ZAMMIT LEWIS: L-erbgħa li aħna hawnhekk qegħdin f'sitwazzjoni skomda.

Kull deċiżjoni li tittieħed ħafna drabi tkun fuq kollegi tagħna.

Is-sitwazzjoni diġà mhijiex feliċi; però that is a necessary evil.

Il-liġi tobbliga li ż-żewġ partiti jkollna żewġ membri.

Iż-żewġ partiti qed ikollhom membru.

Biex ngħid hekk, dan is-salib miss lilna.

Rigward ir-rapport, irrid ngħid li lis-Sur Robert Aquilina lanqas nafu; naf li ġie bil-midja fil-Ministeru tiegħi għaxar darbiet.

Però ma naħsibx li huwa feliċi li skont il-Kap.

570 irridu nieħdu ċerti deċiżjonijiet … Jiena ngħid li anke fil-perċezzjoni ma naħsibx li tagħmel ġustizzja meta hemm 28 deputat ieħor li jistgħu jissostitwuh u, minkejja dan, jibqa' l-Onor.

Ejja nevitaw dan l-iskoll.

(Interruzzjonijiet) Mhux qed ngħid … Naf li l-Ministru Carmelo Abela huwa kollega tagħna, m'hemmx x'tagħmel, però dik toħroġ mil-Liġi.

Imma jekk hemm xi ħaġa li nista' nevitaha, jekk hawn rapport fejn is-Sur Aquilina nzerta avukat u ma nafx x'iktar ...

KAROL AQUILINA: Tridu teliminaw lili minn dan il-Kumitat.

GLENN BEDINGFIELD: Ma rridux neliminaw ...

L-ISPEAKER: L-Onor.

Aquilina huwa membru f'dan il-kumitat.

L-Onor.

Glenn Bedingfield qal, u qed jikkonferma l-Ministru Zammit Lewis, li peress li l-ilment f'isem l-għaqda mhux governattiva Repubblika ġie ffirmat minn Dr Robert Aquilina, li jiġi ħu l-Onor.

Karol Aquilina, allura qed jitolbu li minħabba dik ir-raġuni, ikun hemm membru sostitut għal dan ir-rapport.

GLENN BEDINGFIELD: Għal dan ir-rapport u mhux għal dejjem.

L-ISPEAKER: Fiċ-ċirkostanzi, se nissospendi ftit, forsi jkun hemm xi abbokkament.

KAROL AQUILINA: Issospendi wara dan li se ngħid.

Jien antiċipajt li l-Ministru u l-Onor.

Bedingfield se jiġu b'dan l-argument.

L-ISPEAKER: Antiċipajt?

GLENN BEDINGFIELD: La antiċipajt sinjal li kont taf li kien hemm problema u allura missek bgħatt lil ħaddieħor minflokok.

KAROL AQUILINA: L-ewwel nett, jien mill-ewwel ħassejt li m'għandi ebda kunflitt ta' interess.

Ivverifikajt u rajt il-Kodiċi ta' Etika b'mod l-iktar miftuħ biex nipprova nara jekk hemmx xi ħaġa, imma assolutament m'hemmx.

GLENN BEDINGFIELD: Tal-House of Commons iċċekkjajthom?

KAROL AQUILINA: Apparti minn hekk, jien nista' nikkonferma li ma kontx naf li sar dan ir-rapport minn ħija.

Sirt naf wara, u bl-ebda mod ma ddiskutejt il-konklużjoni ta' dan ir-rapport ma' ħija.

GLENN BEDINGFIELD: L-Onor.

Aquilina komdu milli jidher … (Interruzzjonijiet) Fil-bidu ma kienx jaf.

(Interruzzjonijiet)

KAROL AQUILINA: Allura inti x'se tagħmel?

Se tirriżenja mill-Partit Laburista biex tiddeċiedi dwar dan il-każ?!

GLENN BEDINGFIELD: Jien qed ngħid li kieku ma kontx naf, u mbagħad sirt naf li oħti għamlet ir-rapport, kont nirtira u ngħidilhom biex isibu deputat ieħor.

L-Onor.

Karol Aquilina ma jħossux skomdu jiġġudika xi ħaġa instigata minn ħuh stess.

Dan il-Kumitat irid jesprimi ġudizzju.

Aħna nafu x'inhija l-pożizzjoni tan-naħa l-oħra.

(Interruzzjonijiet) Ma rridux nimminaw lilek, toqgħodx iġġibhom bi kbar!

Fuq dan il-każ kulma qed ngħidu huwa li għandkom 30 deputat, baqa' 28 ieħor, ikun hemm xi ħadd ieħor u mmexxu.

Issibha daqshekk bi kbira?

KAROL AQUILINA: Għaliex ma hemm l-ebda raġuni għalfejn.

GLENN BEDINGFIELD: X'jiġifieri ma hemm ebda raġuni għalfejn?!

KAROL AQUILINA: Għax ma hemm ebda kunflitt ta' interess fiċ-ċirkostanza partikolari.

GLENN BEDINGFIELD: Hemm il-fatt li jidher li jista' jkun hemm kunflitt ta' interess ukoll.

KAROL AQUILINA: Allura ngħidlek tirriżenja mill-Partit Laburista jekk min hemm involut huwa Ministru tal-Partit Laburista wkoll?

GLENN BEDINGFIELD: Xi ħadd qallek biex tirriżenja mill-Partit Nazzjonalista?

Qed ngħidulek: Irrikuża ruħek minn dan il-kumitat.

L-ISPEAKER: Onor. Aquilina, inti qed tiddeċiedi li ma hemm l-ebda konflitt.

KAROL AQUILINA: Ma hemm ebda raġuni għalfejn.

Ma hemm ebda bażi, assolutament.

GLENN BEDINGFIELD: Jien m'iniex komdu li jkolli l-Onor.

Aquilina (Interruzzjonijiet) Nitilqu!

Jekk nitilqu mhux problema.

Nitilqu u ma jkunx hawn quorum.

X'jiġri mbagħad?

L-ISPEAKER: Ħu paċenzja, ara nistgħux naslu.

GLENN BEDINGFIELD: L-Onor.

Therese Comodini Cachia qed tkeċċina!

Qaltli: Jekk tridu, itilqu.

THERESE COMODINI CACHIA: M'iniex inkeċċikom.

GLENN BEDINGFIELD: Jien qiegħed hawn maħtur mill-Parlament.

M'għandi l-ebda parentela man-nies li qed irressqu dan.

Inħossni komdu li nesprimi l-ġudizzju tiegħi.

M'iniex komdu li jkun hawn parentela, saħansitra ħuh.

THERESE COMODINI CACHIA: Jien rajt ir-rapport li bgħattilna, Sur President.

Huwa ċar li l-obbligi tagħna hawnhekk huwa li naraw ir-rapport, niġġudikaw ir-rapport u mhux lil min għamel l-ilment, u niġġudikaw ix-xogħol tal-Kummissarju.

Jien hawnhekk komda nagħmel deċiżjoni, minkejja li għandi quddiemi żewġ kollegi li huma l-kollegi u l-ħbieb tal-persuna kontra min hemm dan ir-rapport.

Dan anke kieku dak ir-rapport kien fuq kollega deputat min-naħa tiegħi.

Jien hawnhekk niġi biex nagħmel xogħli.

Huwa kompletament irrelevanti.

(Interruzzjonijiet) Jien nixtieq li xi darba, meta xi ħadd ikun qed jitkellem f'dan il-Parlament, forsi ma tgħajtux daqshekk.

EDWARD ZAMMIT LEWIS: Lanqas xejn.

THERESE COMODINI CACHIA: U ma tintervjenux daqshekk.

EDWARD ZAMMIT LEWIS: Lanqas xejn.

THERESE COMODINI CACHIA: Tajjeb.

Il-punti tiegħi huma ċarissimi.

Hawn ġew kulħadd jista' jkun skomdu biex jagħmel xogħlu, però f'din iċ-ċirkostanza ħadd m'għandu jkun skomdu.

Qegħdin niġġudikaw rapport ta' kummissarju.

Dak ir-rapport huwa ġustifikat, huwa oġġettiv, u rridu niġġudikawh aħna bl-ikbar oġġettività.

Dik l-oġġettività mhijiex imċappsa, la għax hawn żewġ kollegi li jpoġġu u ħbieb ta' min huwa akkużat mill-Kummissarju, u lanqas għax hawn xi ħadd li jiġi minn xi ħadd li għamel dak l-ilment.

L-ISPEAKER: Il-punt tiegħek huwa ċar.

Għalhekk qegħdin hawnhekk, biex nagħmlu xogħolna fuq dak li jiġi quddiemna marbut mal-Att tal-iStandards fil-Ħajja Pubblika.

Ġaladarba nqalgħet din il-kwestjoni, jien bħala Chairperson irrid nara li tiġi riżolta biex inkomplu bix-xogħol.

Il-punt li qed jiġi sollevat huwa li li l-Onor.

Karol Aquilina se jkun f'dan il-Kumitat jiddiskuti rapport partikolari li ffirmah ħuh.

In-naħa tal-Gvern qed tgħid li tkun aktar komda li ma jkunx hu.

Jien nixtieq li tiġi riżolta bonarjament.

GLENN BEDINGFIELD: Hawn l-Onor.

EDWARD ZAMMIT LEWIS: Mhijiex kwestjoni li nkunu skomdi aħna, imma anke għall-perċezzjoni.

Jien ma nafx kif mhux qed tagħtu kas il-perċezzjoni.

Tgħidli li mhux l-ilment se niġġudika u lanqas ir-rapport.

Però se nieħdu ċerti deċiżjonijiet fuq rapport li oriġina minn ilment.

L-ISPEAKER: Ma nixtieqx intawwal iktar.

EDWARD ZAMMIT LEWIS: Ridt ngħid biss: Ejja ma nikkonfondux mal-irwol tagħna li dejjem naqdu abbilment – u anke l-membri tal-Oppożizzjoni jagħmlu xogħlhom b'mod abbli u jirrappreżentaw lill-grupp parlamentari tagħhom minħabba din il-Liġi – minħabba dan il-każ partikolari li hemm ilment li ffirmah ħu persuna li qiegħda hawn.

Jien nixtieq inkun naf x'kien jiġri kieku kelli, pereżempju, oħti li ressqet ilment u ġejt hawn.

Jien naħseb li fl-ewwel lok ma kontx niġi: però, nixtieq inkun naf x'kontu tgħidu.

Kieku naħseb li diġà għamiltu xi ħames faċċati fuq il-gazzetti.

KAROL AQUILINA: Nerġa' nirrepeti li ma kelli ebda diskussjoni ma' ħija, la meta għamel ir-rapport u lanqas wara.

GLENN BEDINGFIELD: Mhijiex kwestjoni.

KAROL AQUILINA: It-tieni, jien ma ddiskutejt bl-ebda mod ir-rapport.

Ma għandi ebda kunflitt ta' interess, la skont dak li hemm indikat fil-Kodiċi ta' Etika tal-Membri Parlamentari – u dan jista' jikkonfermah Mr Speaker ukoll – u lanqas bl-ebda mod ieħor.

Hawnhekk għandna rapport tal-Kummissarju.

Fuq ir-rapport qed nitkellmu, u mhux fuq affarijiet oħra.

(Interruzzjonijiet) Għandna nipproċedu bil-Mozzjoni li ressaqt.

L-ISPEAKER: Il-punt huwa li fuq dan il-punt hemm xi mod forsi wieħed jasal bonarjament.

Hemm oġġezzjoni min-naħa tal-Gvern li inti trid tkun parti fid-diskussjoni.

(Interruzzjonijiet) Biex naslu ...

KAROL AQUILINA: Jien ikkunsidrajt dak li qalu, u għamilt il-pożizzjoni tiegħi ċara.

L-irwol tiegħi se naqdih kif suppost, skont il-Liġi u skont il-Kodiċi ta' Etika.

GLENN BEDINGFIELD: Sur President, jien m'iniex komdu.

Anke jekk nasal biex nemmnu li ħuh ma ltaqax miegħu, ma kellmux u ma qallu xejn, il-fatt li llum nafu li huwa ħuh, hawn dan ir-rapport u hu jrid jgħaddi ġudizzju fuqu.

Dan il-Kumitat irid jgħaddi ġudizzju fuq rapport li kien instigat minn ħuh f'isem Repubblika.

Hawnhekk hawn il-firma ta' Robert Aquilina, mhijiex firma ta' xi ħadd ieħor mir-Repubblika.

L-Onor.

Aquilina jrid jesprimi ġudizzju fuq rapport instigat minn ħuh f'isem Repubblika.

Jien qed nitlob biss li jirrikuża ruħu u jġibu deputat ieħor.

Mhux qed nitlob affarijiet ta' barra minn hawn.

(Interruzzjonijiet) Le, ma nipproċedu xejn.

THERESE COMODINI CACHIA: Jien qed nifhem li l-kollegi qed jgħidu li mhumiex komdi jiddiskutu din il-kwestjoni għaliex dak li ressaq l-ilment huwa ħu l-Onor.

Però, nifhem ukoll li dak juri n-nuqqas ta' responsabilità tagħna bħala deputati.

Aħna komdi dejjem nagħmlu d-deċiżjoni jekk id-deċiżjoni hija tajba.

Hija dwar min hi.

GLENN BEDINGFIELD: Sur President, jiena m'iniex lest li nkompli niddiskuti dan ir-rapport fil-preżenza tal-Onor.

KAROL AQUILINA: Se jkolli ninsisti.

Sur President, ippreżentajtlek mozzjoni u se naqraha għall-fini tal-proċedura.

Ma hawn l-ebda talba … (Interruzzjonijiet)

GLENN BEDINGFIELD: M'iniex lest li nkompli niddiskuti.

(Interruzzjonijiet)

KAROL AQUILINA: Sur President, se naqra din il-mozzjoni:

Peress li nhar l-Erbgħa, 17 ta' Marzu 2021, il-Kumitat għall-iStandards fil-Ħajja Pubblika rċieva mingħand il-Kummissarju għall-iStandards fil-Ħajja Pubblika rapport dwar il-Każ Nru K/028 dwar l-allokazzjoni ta' fondi pubbliċi għal reklami politiċi fil-media stampata;

Peress li fil-konklużjonijiet tal-imsemmi rapport il-Kummissarju għall-iStandards fil-Ħajja Pubblika rrakkomanda lill-Kumitat dwar Standards fil-Ħajja Pubblika sabiex jippubblika l-imsemmi rapport u li kopja tiegħu tingħata lil min għamel l-ilment, kif ukoll lill-Ministru Carmelo Abela;

Peress li huwa fl-interess tal-aqwa standards ta' trasparenza u kontabilità li l-imsemmi rapport jiġi minnufih ippubblikat fl-intier tiegħu;

Għaldaqstant, il-Kumitat dwar Standards fil-Ħajja Pubblika, imlaqqa' llum it-Tlieta, 23 ta' Marzu 2021, jirriżolvi li r-rapport mħejji mill-Kummissarju għall-iStandards fil-Ħajja Pubblika dwar Nru K/028 jiġi ppubblikat minnufih.

GLENN BEDINGFIELD: Mhuwiex aċċettabbli li jinjorana b'dan il-mod.

Jien se nirtira minn dan il-Kumitat sakemm l-Oppożizzjoni taħtar persuna oħra.

L-ISPEAKER: Hawnhekk għandna mozzjoni li permezz tagħha l-Onor.

Karol Aquilina u l-Onor.

Comodini Cachia qed jitolbu li mill-ewwel niddeċiedu li għandu jiġi ppubblikat dan ir-rapport.

Darb'oħra diġà ddiskutejna meta rapport ma jkunx għadu ġie diskuss u jiġi approvat jiġix ippubblikat jew le.

Għandna proċedura u se rressaqha għal vot.

GLENN BEDINGFIELD: Għall-vot xejn!

Jien m'iniex lest li nipparteċipa u nesprimi ġudizzju bl-insistenza tal-Onor.

Jien qed noġġezzjona.

L-ISPEAKER: Intom qed toġġezzjonaw.

Jien għand din il-mozzjoni.

EDWARD ZAMMIT LEWIS: Aħna ġbidna l-attenzjoni.

Għall-bon prosegwiment ta' din il-laqgħa l-Onor.

Aquilina għandu jiġi sostitwit.

KAROL AQUILINA: Din hija pożizzjoni bla bażi.

EDWARD ZAMMIT LEWIS: Pożizzjoni bla bażi?!

Kif ma teżisti ebda bażi?

KAROL AQUILINA: Inti membru tal-Kabinett.

Dan ir-rapport huwa kontra kollega tiegħek.

EDWARD ZAMMIT LEWIS: X'għandu x'jaqsam?

GLENN BEDINGFIELD: Ir-rapporti kollha huma kontra kollegi, però ħadd minnhom ma huwa ħija jew oħti.

Jien inħoss li bħala deputat għandi nkun hawn.

X'għandu x'jaqsam ħija?

(Interruzzjonijiet) Sur President, nitolbok li nipproċedu.

GLENN BEDINGFIELD: Le, jien ma nistax inkompli.

KAROL AQUILINA: Kull darba qed nivvintaw xi skuża!

Dawn kollha skużi.

L-ISPEAKER: Ġaladarba l-membri qegħdin preżenti, se jkolli nipproċedi.

Il-mistoqsija hija l-mozzjoni kif imressqa mill-Onor.

(Interruzzjonijiet)

EDWARD ZAMMIT LEWIS: Aħna m'aħniex komdi.

(Interruzzjonijiet)

L-ISPEAKER: Ħu paċenzja ħalli nimxu.

Għandi mozzjoni hawnhekk iffirmata mill-Onor.

Karol Aquilina u l-Onor.

Therese Comodini Cachia li se nġibha għall-vot.

(Interruzzjonijiet)

Fil-5.08 p.m. il-Membri min-naħa tal-Gvern ħarġu mil-laqgħa.

L-ISPEAKER: Peress li m'hawnx quorum, se jkolli nwaqqaf il-laqgħa tal-Kumitat hawnhekk.

Għaldaqstant il-Kumitat huwa aġġornat għal dak li tiġi kkomunikata aktar tard.

Fil-5.09 p.m. il-Kumitat aġġorna minħabba nuqqas ta' quorum..


KUMITAT PERMANENTI GĦALLISTANDARDS FILĦAJJA PUBBLIKA

LAQGĦA NRU 16

It-Tlieta, 23 ta' Marzu 2021

IlKumitat Permanenti għallIstandards filĦajja Pubblika ltaqa' filKamra talKumitati 3 filbinja talParlament, ilBelt Valletta, fil5.40 p.m.

Anġlu Farrugia, ippresieda.

PREŻENTI

IlMinistru għallĠustizzja, lUgwaljanza u lGovernanza, lOnor.

L-Onor.

Karol Aquilina għamel referenza għat-tieni sentenza tat-tieni paragrafu tal-paġna numru 3 tal-Minuti tal-aħħar laqgħa u ġibed l-attenzjoni tal-Kumitat li huwa ma kienx ippropona li ssir diskussjoni dwar ir-rapport iżda li r-rapport jiġi pubblikat minnufih u li l-laqgħat dwar dan ir-rapport isiru fil-miftuħ inkluż dik il-laqgħa li fiha jista' jiġi mistieden il-Kummissarju għall-Istandards fil-Ħajja Pubblika biex jagħti spjega dwar ir-rapport.

Il-Kumitat qabel li minflok il-paragrafu:

"L-Onor.

Karol Aquilina ppropona li r-rapport inkwistjoni jkun ippubblikat b'mod immedjat u li d-diskussjoni dwaru ssir fil-miftuħ.

L-Onor.

Aquilina ppropona wkoll li dakinhar id-diskussjoni tal-Kumitat tkun limitata għall-pubblikazzjoni tar-rapport u li fil-laqgħa li jmiss jiġi mistieden il-Kumissarju għall-Istandards fil-Ħajja Pubblika sabiex jispjega r-rapport tiegħu."

għandu jidħol dan li ġej:

"L-Onor.

L-Onor.

Aquilina ppropona wkoll li dakinhar il-Kumitat għandu jiddeċiedi dwar il-pubblikazzjoni tar-rapport u li fil-laqgħa li jmiss jiġi mistieden il-Kumissarju għall-Istandards fil-Ħajja Pubblika sabiex jispjega r-rapport tiegħu."

IlMinuti talLaqgħa Nru 15 tal1 ta' Marzu 2021 kif emendati ġew ikkonfermati.

L-Ispeaker laqa' lill-Membru ġdid tal-Kumitat, l-Onor.

Glenn Bedingfield, u rringrazzja lill-Ministru għall-Intern, is-Sigurtà Nazzjonali u l-Infurzar tal-Liġi, l-Onor.

Byron Camilleri tal-ħidma tiegħu bħala membru tal-Kumitat.

L-Ispeaker informa lill-Kumitat b'numru ta' dokumenti li huwa kien irċieva mingħand il-Kummissarju għall-Istandards mill-aħħar laqgħa u li kienu diġà ġew mgħoddija lill-Membri:

RAPPORT DWAR INVESTIGAZZJONI MILL-KUMMISSARJU GĦALL-ISTANDARDS FIL-ĦAJJA PUBBLIKA - (KAŻ K/028)

Il-Kumitat iltaqa' sabiex skont lartikolu 27 talAtt dwar lIstandards filĦajja Pubblika jikkonsidra u jiddeċiedi dwar jekk jadottax ilkonklużjonijiet u rrakkomandazzjonijiet tarrapport talKummissarju għallIstandards filĦajja Pubblika (Rapport K/028) li ġie mgħoddi lillMembri talKumitat nhar l-Erbgħa, 17 ta' Marzu 2021.

L-Onor.

Karol Aquilina ressaq talba bil-miktub kif ġej:

L-Onor.

Glenn Bedingfield ġibed l-attenzjoni tal-Kumitat li l-ilment li dwaru sar ir-rapport K/028 ġie ffirmat minn Dr Robert Aquilina li jiġi ħu l-Onor.

L-Onor.

Bedingfield ikkontenda li għaldaqstant jeżisti kunflitt ta' interess u talab li waqt li l-Kumitat ikun qed jikkonsidra dan ir-rapport l-Onor.

Aquilina għandu jirrikuża ruħu u jkun sostitwit minn Membru ieħor tal-Oppożizzjoni.

L-Onor.

Aquilina qal illi għalkemm it-talba kienet iffirmata minn Dr Robert Aquilina, din saret f'isem l-għaqda Repubblika.

Huwa żied illi minkejja li s-Sur Aquilina huwa ħuħ, huwa ma kienx iddiskuta dan il-każ miegħu, u sar jaf biss bl-ilment meta rċieva r-rapport tal-Kummissarju dwar il-każ inkwistjoni.

L-Onor.

Therese Comodini Cachia rrimarkat illi l-Kumitat huwa mitlub jiġġudika r-rapport tal-Kummissarju u mhux min qajjem l-ilment.

In-naħa tal-Gvern insistiet illi sabiex ikun eliminat kull dubju ta' kunflitt ta' interess, l-Onor.

Aquilina għandu jirrikuża ruħu mil-laqgħat li fihom jiġi diskuss dan ir-rapport, u jkun sostitut b'Membru ieħor mill-Oppożizzjoni.

Il-Membri min-naħa tal-Gvern qalu wkoll li fin-nuqqas ta' dan, huma ma kenux lesti jipparteċipaw fil-Kumitat u li għaldaqstant il-laqgħa ma tkunx tista' tkompli minħabba nuqqas ta' quorum.

L-Onor.

Aquilina rrimarka illi hu ma jħossx li jinsab f'sitwazzjoni ta' kunflitt ta' interess u allura ma ħassx li kellu jirrikuża ruħu.

Fil-5.08 p.m. il-Membri min-naħa tal-Kumitat ħarġu mil-laqgħa.

Fil-5.09 p.m. wara li l-Ispeaker ikkonstata li ma kienx hemm quorum, aġġorna l-Kumitat għal data li kellha tiġi komunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees spl


KUMITAT PERMANENTI DWAR IL-ĦATRIET PUBBLIĊI

LAQGĦA NRU 22

It-Tlieta, 23 ta' Marzu 2021

IlKumitat Permanenti dwar il-Ħatriet Pubbliċi ltaqa' filbinja talParlament, ilBelt Valletta, fit-3.31 pm.

PREŻENTI

Il-Membri tal-Kumitat li kienu preżenti għal-laqgħa kienu l-Onor.

Joe Mizzi u l-Onor.

Il-Minuti tal-Laqgħa Nru 21, li saret fit-3 ta' Marzu 2021, ġew ikkonfermati.

Il-Kumitat irringrazzja lis-segretarja tal-kumitat, is-Sa Pauline Abela, għall-ħidma tagħha fil-Parlament peress li kienet se tirtira fi ftit ġranet oħra.

SMIGĦ FIR-RIGWARD TAN-NOMINA TA' DR JOHN VASSALLO GĦALL-ĦATRA TA' NON-EXECUTIVE CHAIRMAN TAL-BORD TAL-GVERNATURI TAL-AWTORITÀ TAL-ARTIJIET

Il-Kumitat stieden lil Dr John Vassallo sabiex jidher quddiem il-Membri tal-Kumitat biex isirulu mistoqsijiet supplimentari relatati mat-tweġibiet bil-miktub li Dr John Vassallo bagħat lill-Kumitat, skont is-subartikolu 38(4) tal-Att dwar l-Amministrazzjoni Pubblika, Kap. 595.

Il-President tal-Kumitat informa lil Dr Vassallo li d-domandi u t-tweġibiet tiegħu kienu ser jiġu ppubblikati ai termini tal-artikolu 38(2) tal-Att dwar l-Amministrazzjoni Pubblika.

Dr John Vassallo tkellem dwar l-esperjenza tiegħu fil-kariga ta' Deputy Chairman fil-Bord tal-Awtorità tal-Artijiet għal dawn l-aħħar erba' snin.

Huwa semma l-isfidi li għandha l-Awtorità biex dejjem tagħti servizz aħjar lill-pubbliku inġenerali u l-professjonisti li jirrikorru għand l-Awtorità għal xi servizz.

Suġġetti, fost oħrajn, li tqajmu kienu l-ilmenti li jagħmlu l-membri tal-pubbliku u kif dawn jistgħu jiġu indirizzati; il-ħtieġa ta' aktar trasparenza fl-operat tal-Awtorità; lista ta' proprjetajiet tal-Gvern u l-aħjar użu possibbli ta' din l-art pubblika; ir-rwol tal-kap ezekuttiv tal-Awtorità; u l-pubblikazzjoni tal-issues li jkunu se jiġu quddiem il-Bord għal deċiżjoni.

Fl-4.30 pm, il-President tal-Kumitat irringrazzja lil Dr John Vassallo u talbu sabiex jirtira mill-kamra sakemm il-kumitat jiddiskuti l-ħatra proposta tiegħu.

Ftit tal-mumenti wara, il-President tal-Kumitat stieden lil Dr Vassallo jidħol fil-kamra fejn informah li l-Kumitat qabel li għandu jagħti parir favur il-ħatra tiegħu bħala Non-Executive Chairman tal-Bord tal-Gvernaturi tal-Awtorità tal-Artijiet skont kif provdut fis-subartikolu 38(5) fit-Tielet Taqsima tal-Ħames Skeda tal-Att dwar l-Amministrazzjoni Pubblika, u li skont l-istess provvediment, flimkien mal-parir imsemmi, kellhom ukoll jintbagħtu l-Minuti tal-laqgħa tal-Kumitat lill-Ministru għall-Ekonomija u l-Industrija.

Fl-4.36 pm, id-diskussjoni kienet konkluża u l-Kumitat ġie aġġornat.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees hat


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru 25

L-Erbgħa, 24 ta' Marzu 2021 fl-4.30 pm

L-Onor.

Emmanuel Mallia, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 24 ta' Marzu 2021, fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Laqgħa virtwali mal-Kummissarju Didier Reynders.

Diskussjoni dwar ir-Rapport Annwali 2020 tal-Kunsill għall-Maltin li Jgħixu Barra minn Malta skont is-sub-artiklu (2) tal-artiklu 7 tal-Att dwar Kunsill għall-Maltin li Jgħixu Barra minn Malta (Kap. 515).

Affarijiet oħra.

18 ta' Marzu 2021 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU 25

L-Erbgħa 24 ta' Marzu 2021

Il-Kumitat Permanenti dwar l-Affarijiet Barranin u Ewropej iltaqa' fil-Kamra tal-Kumitati fil-Parlament, il-Belt Valletta, fil-4.33 p.m.

L-Onor.

PREŻENTI: Il-Ministru għall-Affarijiet Barranin u Ewropej l-Onor.

Preżenti wkoll kien hemm l-Onor.

L-Iskrivan tal-Kumitat qalet it-talba.

LAQGĦA VIRTWALI MAL-KUMMISSARJU DIDIER REYNDERS

Bil-permess tal-Kumitat, l-Onor.

Emmanuel Mallia stieden lill-Didier Reynders, Kummissarju għall-Ġustizzja biex jagħti preżentazzjoni dwar l-Istat ta' Dritt.

Il-Kummissarju Reynders għamel l-intervent tiegħu permezz ta' videolink.

Preżenti wkoll permezz ta' video conferencing kien hemm Dr Elena Grech, Kap tar-Rappreżentanza tal-Kummissjoni Ewropea, l-Onor.

Cyrus Engerer Membru tal-Parlament Ewropej u s-Sur Ian Paul Bajada, Rappreżentat tal-Parlament ta' Malta għall-Parlament u Istituzzjonijiet Ewropew.

Wara l-preżentazzjoni tal-Kummissarju Reynders, kien hemm diskussjoni fejn il-membru preżenti u l-Onor.

Engerer staqsew diversi mistoqsijiet lill-Kummissarju.

Fis-5.51 pm intemmet id-diskussjoni.

Il-Minuti tal-laqgħat numri 24 li saret fid-9 ta' Frar 2021 kienu konfermati.

DISKUSSJONI DWAR IR-RAPPORT TAL-KUNSILL GĦALL-MALTIN LI JGĦIXU BARRA MINN MALTA GĦAS-SENA 2020 SKONT IS-SUB-ARTIKLU (2) TAL-ARTIKLU 7 TAL-ATT DWAR KUNSILL GĦALL-MALTIN LI JGĦIXU BARRA MINN MALTA (KAP.

Skont id-dispożizzjonijiet tal-Artiklu 7 (2) tal-Att dwar il-Kunsill għall-Maltin li Jgħixu Barra minn Malta (Kap. 515), il-Kumitat iltaqa' biex jiddiskuti r-Rapport Annwali tal-Kunsill għall-Maltin li Jgħixu Barra minn Malta għas-sena 2020, liema rapport kien imqiegħed fuq il-Mejda tal-Kamra fl-1 ta' Marzu 2021 u li kopja tiegħu kienet tqassmet lill-Membri tal-Kumitat.

Dok 39 Ir-Rapport Annwali tal-Kunsill għall-Maltin li Jgħixu Barra minn Malta għas-sena 2020.

Evarist Bartolo, li huwa wkoll iċ-Chairperson tal-Kunsill, ta preżentazzjoni fuq l-inizjattivi prinċipali li kienu qegħdin jittieħdu, fosthom:

Il-Preparamenti biex titlaqqa' l-Konvenzjoni għall-Maltin li jgħixu barra minn Malta f'Malta;

Forum ta' Esperti Maltin li jgħixu Barra minn Malta;

Reġistrazzjoni ta' Proprjetà;

Kunsill Ġenerali;

Nuqqas ta' Membri tal-Kleru,

Tagħlim tal-Ilsien Malti,

Aħbarijiet mill-PBS;

Websajt għall-materji relatati mad-Diaspora Maltija;

Aġġornament tal-Att XX tal-2011

Kiem hemm preżenti wkoll is-Sur John Buttigieg, Kap tad-Direttorat responsabbli għall-Maltin li jgħixu barra minn Malta, u s-Sur Joseph Xerri, Segretarju tal-Kunsill għall-Maltin li jgħixu Barra minn Malta.

Il-Kumitat innota b'sodisfazzjon il-ħidma fejjieda tal-Kunsill għall-Maltin li jgħixu barra minn Malta kif muri fir-rapport annwali għall-2020 u kien hemm qbil mal-mod kif kienu qegħdin jiġu indirizzati l-kwestjonijiet li jolqtu lill-Maltin li jgħixu barra u li ċ-Chairman kellu jirrapporta lill-Kamra f'dan is-sens.

Fis-6:00 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI DWAR IL-KONTIJIET PUBBLIĊI

AVVIŻ

Laqgħa Nru 81

L-Erbgħa, 24 ta' Marzu, 2021 fis-2:00 p.m.

L-Onor.

Beppe Fenech Adami, President tal-Kumitat Permanenti dwar il-Kontijiet Pubbliċi, javża li l-Kumitat se jiltaqa' nhar l-Erbgħa, 24 ta' Marzu, 2021 fis-2:00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti; u

18 ta' Marzu 2021 SKRIVAN TAL-KAMRA

Proceedings, agenda, minutes and transcripts of the parliamentary committees kon